TVT ช่วงบ่ายร่วงแรง 19% หลังมีแรงเทขายอย่างหนัก
TVT ร่วงแรง 19% ณ เวลา 14.40 น. อยู่ที่ 2.18 บ. ลบไป 0.50 บ. หรือ 18.66% สูงสุดอยู่ที่ 2.70 บ. และต่ำสุดที่ 2.16 บ. มูลค่าซื้อขาย 116.06 ลบ. หลังมีแรงเทขายอย่างหนัก
21 ก.ค. 2558

ผู้สื่อข่าวรายงานว่า ราคาหุ้นบริษัท ทีวี ธันเดอร์ จำกัด (มหาชน) หรือ TVT ณ เวลา 14.40 น. อยู่ที่ 2.24 บาท ลบไป 0.46 บาท หรือ 17.16% สูงสุดอยู่ที่ 2.70 บาท และต่ำสุดที่ 2.16 บาท มูลค่าซื้อขาย 113.12 ล้านบาท ขณะที่ดัชนีตลาดหุ้นไทยโดยรวมลบ 1.27%
บล.ทรีนีตี้ ระบุในบทวิเคราะห์ (13 ก.ค.) คงแนะนำ ”ซื้อ” ราคาเป้าหมายระยะ 12 เดือน 3.44 บาท ต่อหุ้น ด้วยวิธี PEG เท่ากับ 1 อัตราการเติบโตเฉลี่ย 5 ปี ราว 35% ปัจจุบันมี Upside ราว 18% คิดเป็น Forward PER ราว 35 เท่าต่ำกว่าอุตสาหกรรมสื่อ
โดยเฉพาะกลุ่มทีวีดิจิทัลที่ซื้อขายบน Forward PER สูงกว่า 50 เท่า คาดกำไรปี 58 อยู่ที่ 67 ล้านบาทเพิ่มขึ้น 95% จากช่วงเดียวกันปีก่อน และ 141 ล้านบาทสำหรับปี 60 เพิ่มขึ้นเท่าตัวจากปี 58 เนื่องจาก 1.แนวโน้มความต้องการคอนเทนต์ในอุตสาหกรรมโทรทัศน์สูงขึ้น
2.แผนขยายสตูดิโอใหม่ 3 แห่ง เพื่อเพิ่มกำลังผลิตรายการอย่างมีนัยสำคัญตั้งแต่กลางปี 59 3.ฐานะการเงินแกร่ง D/E ต่ำ เป็น Net cash เพียงพอต่อการเติบโต ไม่ต้องแบกรับต้นทุนใบอนุญาตทีวี และ 4.แผนการเติบโตจากการ M&amp;A จากธุรกิจที่เกี่ยวเนื่องกันโดยอยู่ระหว่างเจรจา คาดใช้จากแหล่งเงินทุนหมุนเวียนในกิจการที่มี 150 ล้านบาท และจะได้ข้อสรุปช่วงไตรมาส 3 ถึง 4/58